VAGYONMEGOSZTÁSI MEGÁLLAPODÁS

(tervezet)

amely létrejött

Csépa Községi Önkormányzat (székhelye: 5475 Csépa, Rákóczi u. 24.; törzsszám:732934; képviseli: Fialka György polgármester)

Cserkeszőlő Község Községi Önkormányzat (székhelye: 5465 Cserkeszőlő, Köztársaság tér 1.; törzsszám:732923; képviseli: Szokolai Lajos polgármester)
Kunszentmárton Város Önkormányzata (székhelye: 5440 Kunszentmárton, Köztársaság tér 1.; törzsszám: 732945 képviseli: Wenner-Várkonyi Attila polgármester)

Martfű Város Önkormányzata (székhelye: 5435 Martfű, Szent István tér 1.; törzsszám: 733018 képviseli: Dr. Papp Antal polgármester)

Nagyrév Község Önkormányzat (székhelye: 5463 Nagyrév, Árpád út 78.; törzsszám:; képviseli: Burka István polgármester)

Öcsöd Nagyközségi Önkormányzat (székhelye: 5451 Öcsöd, Kossuth tér 1..; törzsszám:732956; képviseli: Molnár Bálint polgármester)

Szelevény Községi Önkormányzat (székhelye: 5476 Szelevény, Kossuth u. 4.; törzsszám:733261; képviseli: Pánczél Ferenc polgármester)

Tiszaföldvár Város Önkormányzata (székhelye: 5430 Tiszaföldvár, Bajcsy-Zs. u. 2.; törzsszám:733041; képviseli: Hegedűs István polgármester)

Tiszainoka Község Önkormányzat (székhelye: 5464 Tiszainoka, Kossuth út 2.; törzsszám:412573; képviseli: Szendreiné Kiss Erzsébet polgármester)

Tiszakürt Községi Önkormányzata (székhelye: 5471 Tiszakürt, Hősök tere 1.; törzsszám:732967; képviseli: Dr. Kiss Györgyné polgármester)

Tiszasas Községi Önkormányzata (székhelye: 5474 Tiszasas, Rákóczi u. 32.; törzsszám:733151; képviseli: Gyói Gábor polgármester)

Tiszaug Község Önkormányzata (székhelye: 6064 Tiszaug, Rákóczi út 51.; törzsszám:733162; képviseli: Káré Gábor polgármester)

(továbbiakban: Önkormányzatok)

között az alulírott napon és helyen az alábbiak szerint:

ELŐZMÉNYEK:
A Társult települési önkormányzatok képviselő-testületei Magyarország Alaptörvénye 32. cikk (1) bekezdés k) pontja, valamint Magyarország helyi önkormányzatairól szóló 2011. évi CLXXXIX. törvény 87.§-a által meghatározott társulási jog alapján, a térség közműves ivóvíz-ellátási feladatinak korszerű, hatékonyabb és célszerűbb megoldása érdekében, mint közös cél megvalósítására és a közös érdekérvényesítés elősegítése jegyében 2009. április 17. napján Tiszazugi Ivóvízminőség-javító Önkormányzati Társulás (a továbbiakban: Társulás) néven önálló jogi személyiséggel rendelkező önkormányzati társulást hoztak létre.

1. A Társult Önkormányzatok a Társulási megállapodás aláírásával az Észak-alföldi régió, Jász- Nagykun- Szolnok megyei, tiszazugi térség ivóvízminőség-javító programjának megvalósítására vállalkoztak.
2. A Társulási megállapodás IX. A. pontjában foglaltak alapján:

 A vagyonmegosztás módja a vagyon természetben történő tulajdonba adása a társult önkormányzatok részére, az alábbi vagyonmegosztási elvek alapján történik:

1. A beruházással megvalósult ivóvíz hálózat és a vízműtelep tekintetében az adott település közigazgatási területén ténylegesen megvalósult műszaki tartalom szerint történik.

2. Az ivóvízminőség-javító beruházáshoz kapcsolódó egyéb költségek tekintetében a vagyonmegosztásra a tagönkormányzatok lakosságszámának aránya szerint kerül sor.

3. Az átadásra kerülő vagyon tartalmazza az egyes településre vonatkozó építési költséget nettó értékben, valamint a beruházás megvalósításához kapcsolódó szolgáltatások, illetve egyéb költségek értékét a települések lakosságszáma szerinti osztásban. 
4. Átadott vagyonnal kapcsolatos egyéb rendelkezések

A Társult Önkormányzatok kötelezettséget vállaltak arra, hogy a projekt megalakításával kialakított rendszert igénybe veszik és azt a projekt befejezését követő 5. év végéig fenntartják és üzemeltetik.
	Település név
	Nettó összeg

	Csépa
	669.034.814

	Cserkeszőlő
	383.806.995

	Kunszentmárton
	563.074.795

	Martfű
	405.268.407

	Nagyrév
	27.997.263

	Öcsöd
	266.125.655

	Szelevény
	110.768.162

	Tiszaföldvár
	641.387.434

	Tiszainoka
	25.806.390

	Tiszakürt
	76.609.585

	Tiszasas
	38.928.084

	Tiszaug
	55.923.493

	Összesen:
	3.264.731.077


A nettó összegek megbontása a csatolt mellékletben kerül részletezésre.

6. Egyéb rendelkezések

E szerződésben nem szabályozott kérdésekben a Magyarország helyi önkormányzatairól szóló 2011. évi CLXXXIX. törvény, valamint a Polgári Törvénykönyvről szóló 2013. évi V. törvény rendelkezései az irányadóak.

A Társulás tagjai megállapodnak abban, hogy amennyiben közöttük e megállapodás aláírását követően a megállapodás tárgyára vonatkozóan olyan vitás kérdés keletkezne, amelyben egymással nem tudnak megegyezni, vitájukat a Kunszentmártoni Járásbíróság jogosult eldönti. 
A Társulás tagjai kijelentik, hogy a létrejött megállapodás kölcsönös érdekeiknek mindenben megfelel, tartalmát ismerik, azonosan értelmezik és magukra nézve kötelezőnek elismerve mindkét fél részére helybenhagyva saját kezűleg írták alá.

Öcsöd, 2016. november 

